
Na osnovu člana 4 Programa mjera podrške individualnim poljoprivrednim proizvođačima na teritoriji opštine Žabljak za 2024. godinu („Službeni list Crne Gore – Opštinski propisi“, broj 39/24), Komisija za sprovođenje javnog poziva, formirana rješenjem predsjednika Opštine broj 01-018/2-4225 od 30.09.2024. godine, raspisuje

J A V N I P O Z I Vza dodjelu premija za individualne poljoprivredne proizvođače za 2024. godninu

 **MJERA 1. Premija za govedarstvo po fizičkom grlu**

Pravo na premiju za govedarstvo ostvaruje se u iznosu od 60,00 € po fizičkom grlu.

 Pravo na premiju po javnom pozivu ostvaruju svi držaoci krupne stoke upisani u registar poljoprivrednih gazdinstava u skladu sa zakonom, najkasnije do dana raspisivanja javnog poziva.

 Krupnom stokom u smislu premija smatraju se priplodne junice koje pune godinu dana do 1. jula ove godine i muzne krave.

 Maksimalan broj grla za koje se može ostvariti premija je 30 grla.

 Uz prijavu za premiju iz stava 1 ovog člana podnosi se:

* rješenje o upisu u registar poljoprivrednih gazdinstava izdato od nadležnog ministarstva;
* listing o broju grla od nadležne veterinarske ambulante (ne stariji od 30 dana od dana raspisivanja javnog poziva);
* fotokopija lične karte;
* uvjerenje o prebivalištu na teritorji opštine Žabljak najmanje jednu godinu od dana raspisivanja javnog poziva.

**MJERA 2. Premija za sitnu stoku po fizičkom grlu**

Pravo na premiju za sitnu stoku ostvaruje se u iznosu od 8,00 € po fizičkom grlu.

 Pravo na premiju po javnom pozivu ostvaruju svi držaoci sitne stoke (priplodne-muzne ovce i priplodne - muzne koze) upisani u registar poljoprvrednih gazdinstava u skladu sa zakonom, najkasnije do dana raspisivanja javnog poziva.

Maksimalan broj grla za koje se može ostvariti premija je 300 grla

 Uz prijavu za premiju iz stava 1 ovog člana podnosi se:

* rješenje o upisu u registar poljoprivrednih gazdinstava izdato od nadležnog ministarstva;
* popisni list o broju grla od nadležne veterinarske ambulante (ne stariji od 30 dana od dana raspisivanja javnog poziva);
* fotokopija lične karte;
* uvjerenje o prebivalištu na teritorji opštine Žabljak najmanje jednu godinu od dana raspisivanja javnog poziva.

**MJERA 3. Premija za proizvodnju mlijeka po llitru**

Pravo na premiju za proizvodnju mlijeka ostavruje se u iznosu od 0,08 € po litru mlijeka predatog mljekari.

 Pravo na premiju po javnom pozivu ostvaruju svi proizvođači mlijeka upisani u registar poljoprivrednih gazdinstava u skladu sa zakonom, najkasanije do dana raspisivanja javnog poziva.

 Uz prijavu za premiju iz stava 1 ovog člana podnosi se:

* rješenje o upisu u registar poljoprivrednih gazdinstava izdato od nadležnog ministarstva;
* izvještaj mljekare o količini predatog mlijeka (pribavlja komisija po službenoj dužnosti)
* fotokopija lične karte;
* uvjerenje o prebivalištu na teritorji opštine Žabljak najmanje jednu godinu od dana raspisivanja javnog poziva.

Ukupna godišnja količina predatog mlijeka je prosječna količina izračunata na osnovu količine mlijeka predatog od 1. januara tekuće godine do dana raspisivanja javnog poziva.

**MJERA 4. Premija za preradu mlijeka na gazdinstvu**

Pravo na premiju za preradu mlijeka ostavruje se u iznosu od 0,03 € po litru prerađenog mlijeka na gazdinstvu.

 Pravo na premiju po javnom pozivu ostvaruju proizvođači upisani u registar poljoprivrednih gazdinstava u skladu sa zakonom, najkasnije do dana raspisivanja javnog poziva.

 Uz prijavu za premiju iz stava 1 ovog člana podnosi se:

* rješenje o upisu u registar poljoprivrednih gazdinstava izdato od nadležnog ministarstva;
* rješenje o upisu u Registar registrovanih objekata iz Uprave za bezbjednost hrane, veterinu i fitosanitarne poslove;
* fotokopija lične karte;
* uvjerenje o prebivalištu na teritorji opštine Žabljak najmanje jednu godinu od dana raspisivanja javnog poziva;

Visina podrške za ovu mjeru utvrđuje se u iznosu od 0.03 € po litru prerađenog mlijeka, pri čemu se godišnja količina prerađenog mlijeka utvrđuje u količini od 3150 litara za krave, 100 litara za ovce i 200 litara za koze.

Pravo na ovu mjeru podrške mogu ostvariti isključivo poljoprivredni proizvođači koji su, pored uslova predviđenih ovim javnim pozivom, pravo na podršku za istu mjeru ostvarili kod Ministarstva poljoprivrede, o čemu će podatke pribaviti Komisija po službenoj dužnosti.

Pravo na ovu mjeru podrške mogu ostvariti isključivo proizvođači koji u toku tekuće godine ne vrše predaju mlijeka mljekari.

**MJERA 5. Premija za konvencionalnu proizvodnju krompira po hektaru**

Pravo na premiju za konvencionalnu proizvodnju krompira ostavruje se u iznosu od 170,00 € po zasijanom hektaru.

 Pravo na premiju po javnom pozivu ostvaruju svi proizvođači konvencionalnog krompira upisani u registar poljoprivrednih gazdinstava u skladu sa zakonom, najkasnije do dana raspisivanja javnog poziva.

 Maskimalna površina koja se podržava ovom mjerom je 20 hektara.

 Uz prijavu za premiju iz stava 1 ovog člana podnosi se:

* rješenje o upisu u registar poljoprivrednih gazdinstava izdato od nadležnog ministarstva;
* izvještaj Ministarstva pojoprivrede o zasijanim površinama (pribavlja komisija po službenoj dužnosti);
* fotokopija lične karte;
* uvjerenje o prebivalištu na teritorji opštine Žabljak najmanje jednu godinu od dana raspisivanja javnog poziva.

Pravo na ovu mjeru podrške može se ostvariti isključivo za površine zasijane na teritoriji opštine Žabljak.

**MJERA 6. Premija za organsku proizvodnju krompira po hektaru**

Pravo na premiju za organsku proizvodnju krompira ostavruje se u iznosu od 250,00 € po zasijanom hektaru.

 Pravo na premiju po javnom pozivu ostvaruju svi organski proizvođači krompira upisani u registar poljoprivrednih gazdinstava u skladu sa zakonom, najkasnije do dana raspisivanjajavnog poziva.

 Uz prijavu za premiju iz stava 1 ovog člana podnosi se:

* rješenje o upisu u registar poljoprivrednih gazdinstava izdato od nadležnog ministarstva;
* izvještaj Ministarstva pojoprivrede o zasijanim površinama (pribavlja komisija po službenoj dužnosti);
* Sertifikat za organsku proizvodnju krompira;
* fotokopija lične karte;
* uvjerenje o prebivalištu na teritorji opštine Žabljak najmanje jednu godinu od dana raspisivanja javnog poziva.

Pravo na ovu mjeru podrške može se ostvariti isključivo za površine zasijane na teritoriji opštine Žabljak.

**MJERA 7. Premija za konvencionalnu proizvodnju žitarica po hektaru**

Pravo na premiju za organsku proizvodnju žitarica ostavruje se u iznosu od 250,00 € po zasijanom hektaru.

Maksimalna površina koja se podržava ovom mjerom je 20 hektara.

 Pravo na premiju po javnom pozivu ostvaruju organski proizvođači žitarica upisani u registar poljoprivrednih gazdinstava, u skladu sa zakonom, najkasnije do dana raspisivanja javnog poziva.

 Uz prijavu za premiju iz stava 1 ovog člana podnosi se:

* rješenje o upisu u registar poljoprivrednih gazdinstava izdato od nadležnog ministarstva;
* izvještaj Ministarstva poljoprivrede o zasijanim površinama (pribavlja komisija po službenoj dužnosti);
* fotokopija lične karte;
* uvjerenje o prebivalištu na teritorji opštine Žabljak najmanje jednu godinu od dana raspisivanja javnog poziva.

Pravo na ovu mjeru mjeru podrške može se ostvariti isključivo za površine zasijane na teritoriji opštine Žabljak.

**MJERA 8. Premija za organsku proizvodnju žitarica po hektaru**

Pravo na premiju za organsku proizvodnju žitarica ostavruje se u iznosu od 300,00 € po zasijanom hektaru.

 Pravo na premiju po javnom pozivu ostvaruju svi organski proizvođači žitarica upisani u registar poljoprivrednih gazdinstava u skladu sa zakonom, najkasnije do dana raspisivanjajavnog poziva.

 Uz prijavu za premiju iz stava 1 ovog člana podnosi se:

* rješenje o upisu u registar poljoprivrednih gazdinstava izdato od nadležnog ministarstva;
* izvještaj Ministarstva pojoprivrede o zasijanim površinama (pribavlja komisija po službenoj dužnosti);
* Sertifikat za organsku proizvodnju žitarica
* fotokopija lične karte;
* uvjerenje o prebivalištu na teritorji opštine Žabljak najmanje jednu godinu od dana raspisivanja javnog poziva.

**MJERA 9. Premija za pčelarstvo po pčelinjem društvu**

Pravo na premiju za pčelarstvo ostavruje se u iznosu od 12,00 € po pčelinjem društvu.

 Pravo na premiju po javnom pozivu ostvaruju svi pčelari upisani u registar poljoprivrednih gazdinstava u skladu sa zakonom, najkasanije do dana raspisivanja javnog poziva.

 Uz prijavu za premiju iz stava 1 ovog člana podnosi se:

* rješenje o upisu u registar poljoprivrednih gazdinstava izdato od nadležnog ministarstva;
* rješenje o upisu u registar gazdinstava na kojima se drže pčele (sa brojem pčelinjih društava), izdato od Uprave za bezbjednost hrane, veterinu i fitosanitarsne poslove (najkasnije na dan raspisivanja javnog poziva)
* fotokopija lične karte;
* uvjerenje o prebivalištu na teritorji opštine Žabljak najmanje jednu godinu od dana raspisivanja javnog poziva.

Prijave za svaku od mjera javnog poziva dostavljaju se na adresu: Opština Žabljak, Agro biznis info centar, Trg Durmitorskih ratnika b.b.

Krajnji rok za podnošenje prijava je 04.11.2024. godine.

Nepotpune i neblagovremene prijave neće se razmatrati.

Obrzac prijave može se preuzeti na sajtu [www.zabljak.me](http://www.zabljak.me), i u prostorijama Argo biznis info centra.

Broj: 01-018/24-4262

Žabljak, 01.10.2024. godine

**PREDSJEDNIK KOMISIJE**

 Darko Šljivančanin



**OPŠTINA ŽABLJAK**

**-AGRO BIZNIS INFO CENTAR-**

**PRIJAVA ZA PREMIJE ZA INDIVIDUALNE POLJOPRIVREDNE PROIZVOĐAČE ZA 2024. GODINU**

|  |  |
| --- | --- |
| **Ime (očevo ime) prezime** |  |
| **JMBG** |  |
| **Selo** |  |
| **Broj poljoprivrednog gazdinstva** |  |
| **Telefon** |  |

**Mjere podrške (premije) individualnim poljoprivrednim proizvođačima**

|  |  |
| --- | --- |
| **Mjera 1. Premija za govedarstvo po fizičkom grlu** Iznos 60,00 €/grlu |  |
| **Mjera 2.Premije za ovčarstvo po fizičkom grlu** Iznos 8,00 €/grlu |  |
| **Mjera 3.Premije za proizvodnju mlijeka po litru** Iznos 0,08 €/l |  |
| **Mjera 4.Premija za preradu mlijeka na gazdinstvu**Iznos 0,03 €/l |  |
| **Mjera 5.Premije za konvencionalnu proizvodnju krompira po hektaru** Iznos 170 €/ha |  |
| **Mjera 6. Premija za organsku proizvodnju krompira po hektaru**Iznos 250 €/ha |  |
| **Mjera 7.Premija za konvencionalnu proizvodnju žitarica po hektaru**Iznos 250,00 €/ha |  |
| **Mjera 8. Premija za organsku proizvodnju žitarica po hektaru**Iznos 300,00 €/ha |  |
| **Mjera 9.Premija za pčelarstvo po pčelinjem društvu** Iznos 12 €/po pčelinjem društvu |  |

(U prazno polje unijeti broj grla/hektara/društava/litara)

Uz prijavu podnosim dokumentaciju propisanu javnim pozivom.

**PODNOSILAC PRIJAVE**

**\_\_\_\_\_\_\_\_\_\_\_\_\_\_\_\_\_\_\_**